pythainlp/thai_wikipedia_clean_20230101 huggingface dataset:
อุกฤษณ์ วงศ์มีมา (เกิด 9 กรกฎาคม พ.ศ. 2534) เป็นนักฟุตบอลชาวไทย ปัจจุบันเล่นในตำแหน่งผู้รักษาประตูให้แก่สโมสรฟุตบอลราชบุรี มิตรผลในไทยลีก
ฌูล เบียงชี
เบย์ลีย์
ปามีลา โรส มาร์ตีเนซ (Pamela Rose Martinez; เกิด ) นักมวยปล้ำอาชีพชาวอเมริกันที่ปัจจุบันเซ็นสัญญากับWWEภายใต้ชื่อ เบย์ลีย์ (Bayley) เปิดตัวในNXTเป็นแชมป์หญิง NXT 1สมัย ในค่ายหลักเป็นแชมป์หญิงรอว์ WWE 1สมัย และแชมป์แท็กทีมหญิง WWEทีมแรกร่วมกับซาชา แบงส์ ผู้ชนะมันนีอินเดอะแบงก์หญิง 2019, แชมป์หญิงสแมคดาวน์ WWE และแชมป์แกรนด์สแลมหญิงคนแรกของ WWE
ฤดูพายุไต้ฝุ่นแปซิฟิก พ.ศ. 2512
ฤดูพายุไต้ฝุ่นแปซิฟิก พ.ศ. 2512 (ค.ศ. 1969) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2512
โดยปีนี้เป็นปีหนึ่งในสามที่มีการบันทึกไว้ว่ามีพายุน้อยที่สุด
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 34 ลูก ในจำนวนนี้มี 23 ลูกทวีกำลังเป็นพายุโซนร้อน และในจำนวนนี้ 13 ลูกทวีกำลังเป็นพายุใต้ฝุ่น และในจำนวนนี้ 2 ลูกมีความรุนแรงเป็นถึงพายุซูเปอร์ไต้ฝุ่น
รายชื่อพายุในปี พ.ศ. 2512.
รายชื่อของแอ่งมหาสมุทรแปซิฟิกตะวันตก ซึ่งตั้งโดยศูนย์ร่วมการเตือนภัยไต้ฝุ่น โดยพายุลูกแรกชื่อฟิลลิส และชื่อสุดท้ายคือมารี
เจ้าพระยาศรีพิพัฒน์ (หม่อมราชวงศ์มูล ดารากร)
มหาเสวกเอก เจ้าพระยาศรีพิพัฒน์ (หม่อมราชวงศ์มูล ดารากร) เป็นขุนนางชาวสยาม ได้ดำรงตำแหน่งสำคัญ เช่น อธิบดีกรมพระคลังข้างที่ กรรมการองคมนตรี เป็นต้น
เจ้าพระยาศรีพิพัฒน์ มีนามเดิมว่าหม่อมราชวงศ์มูล เป็นโอรสคนที่ 4 ในพระวรวงศ์เธอ พระองค์เจ้าจันทรสุเทพ กับหม่อมเวก เกิดเมื่อปี พ.ศ. 2420 ณ บ้านเชิงสะพานแม้นศรี พ.ศ. 2431 พระบาทสมเด็จพระจุลจอมเกล้าเจ้าอยู่หัวทรงส่งไปศึกษาที่ประเทศอังกฤษ
ท่านเรียนที่อังกฤษอยู่ 8 ปี ถึงปี พ.ศ. 2440 จึงตามเสด็จฯ กลับมากรุงเทพมหานคร เข้ารับราชการในตำแหน่งล่ามภาษาอังกฤษ เวรบัญชาการ กรมพระคลังข้างที่ ได้รับบรรดาศักดิ์เป็นหลวงประกิจอังกนี ถือศักดินา ๘๐๐ เมื่อวันที่ 20 กันยายน พ.ศ. 2444ตำแหน่งปลัดกรมเวรเงิน ซึ่งมีหน้าที่ดูแลจัดหาผลประโยชน์ส่วนพระองค์เจ้านายทั้งฝ่ายหน้าและฝ่ายใน ถึงวันที่ 29 พฤศจิกายน พ.ศ. 2452 ได้เลื่อนบรรดาศักดิ์เป็น"พระสิทธิธนรักษ์"ตำแหน่งเจ้ากรมการคลัง มีหน้าที่ดูแลหุ้นส่วนของกรมพระคลังข้างที่ในบริษัทต่าง ๆ ทุกแห่ง
วันที่ 27 ธันวาคม พ.ศ. 2453 พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ เลื่อนบรรดาศักดิ์เป็น"พระบริบูรณ์ราชสมบัติ" เจ้ากรมพระคลังข้างที่ในสำนักสมเด็จพระบรมราชชนีพันปีหลวง ถือศักดินา 800 ต่อมาได้เลื่อนบรรดาศักดิ์เป็น"พระยาบริบูรณ์ราชสมบัติ" รองอธิบดีกรมพระคลังข้างที่ จากนั้นในเดือนเมษายน พ.ศ. 2464 ได้รับโปรดเกล้าฯ ให้ดำรงตำแหน่งอธิบดีกรมพระคลังข้างที่สืบต่อจากพระยาศุภกรณ์บรรณสารและในวันที่ 11 พฤศจิกายน พ.ศ. 2466 ก็ได้รับพระราชทานยศเป็น"มหาเสวกเอก" โดยก่อนหน้านั้นในวันที่ 21 สิงหาคม พ.ศ. 2466 ท่านได้รับพระราชทานยศ นายกองตรีเสือป่า
วันที่ 8 พฤศจิกายน พ.ศ. 2473 พระบาทสมเด็จพระปกเกล้าเจ้าอยู่หัวทรงสถาปนาเป็นเจ้าพระยา มีสมญาจารึกในหิรัญบัฏว่า "เจ้าพระยาศรีพิพัฒน์ รัตนราชโกษาธิบดี ศรีสุเทพจันทรสกุล วรบาทมูลมหาสวามิภักดิ อันดรภิรักษ์ราชศฤงคาร พุทธศาสโนฬารศราทธฤตวัต คฤหปติรัตน์มหัทธิกมนตรี อภัยพีรยปรากรมพาหุ" ดำรงศักดินา 10,000 ได้รับแต่งตั้งเป็นองคมนตรี และกรรมการองคมนตรี
เจ้าพระยาศรีพิพัฒน์ ถูกปลดออกจากราชการในวันที่ 15 พฤษภาคม พ.ศ. 2478 ในตำแหน่งผู้อำนวยการสำนักงานพระคลังข้างที่ ด้านชีวิตครอบครัว ได้สมรสกับคุณหญิงประไพ ธิดาขุนเยาวราชธนารักษ์ (พร้อม ไกรฤกษ์) มีบุตรธิดารวม 11 คน
เจ้าพระยาศรีพิพัฒน์ ถึงแก่อสัญกรรมเมื่อวันที่ 1 มกราคม พ.ศ. 2501 สิริอายุ 81 ปีในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปในการพระราชทานเพลิงศพ มหาเสวกเอก เจ้าพระยาศรีพิพัฒน์ ณ เมรุหน้าพลับพลาอิสริยาภรณ์ วัดเทพศิรินทราวาสราชวรวิหาร เมื่อช่วงบ่ายของวันอาทิตย์ที่ 10 สิงหาคม พ.ศ. 2501
เหตุการณ์โป๊ะล่มที่ท่าพรานนก พ.ศ. 2538
การยาสูบแห่งประเทศไทย
การยาสูบแห่งประเทศไทย  ชื่อย่อ ยสท. (TOAT) เป็นหน่วยงานรัฐวิสาหกิจในประเทศไทย ภายใต้การกำกับดูแลของกระทรวงการคลัง ทำหน้าที่ประกอบธุรกิจผลิตและจัดจำหน่ายบุหรี่สำเร็จรูป ปัจจุบันผลิตบุหรี่ทั้งสิ้น 18 ตรา และเป็นรัฐวิสาหกิจที่มีรายได้นำส่งเป็นรายได้ของรัฐสูงเป็นลำดับที่ 6 ของรัฐวิสาหกิจไทย มูลค่ากว่า 8,927.00 ล้านบาท (พ.ศ. 2557) จัดตั้งขึ้นเมื่อวันที่ 14 พฤษภาคม พ.ศ. 2561 โดยการยกฐานะ โรงงานยาสูบ กระทรวงการคลัง (Thailand Tobacco Monopoly) ชื่อย่อ รยส. (TTM) ขึ้นเป็นนิติบุคคลตามพระราชบัญญัติการยาสูบแห่งประเทศไทย พ.ศ. 2561
ยุคโรงงานยาสูบ กระทรวงการคลัง.
ในช่วงปี พ.ศ. 2482 รัฐบาลในขณะนั้นมีนโยบายที่จะดำเนินกิจการอุตสาหกรรมยาสูบ โดยพลตรี หลวงชำนาญยุทธศิลป์ (เชย รมยะนันท์) เริ่มดำเนินการซื้อโรงงานยาสูบไทยของ ห้างหุ้นส่วนบูรพายาสูบ จำกัดซึ่งตั้งอยู่บริเวณสะพานเหลือง ถนนพระราม 4 มาดำเนินการภายใต้การควบคุมดูแลของกรมสรรพสามิต กระทรวงการคลัง เมื่อวันที่ 19 เมษายน พ.ศ. 2482 โดยใช้ชื่อว่า "โรงงานยาสูบไทย สะพานเหลือง" ต่อมาเปลื่ยนชื่อเป็น "โรงงานยาสูบสรรพสามิต 2" จากนั้นกิจการได้ขยายตัวมากขึ้น และได้ซื้อกิจการของบริษัท กวางฮก จำกัด บริษัท ฮอฟฟัน จำกัด และโรงงานผลิตบุหรี่ย่านถนนเจริญกรุง พร้อมกับกิจการเพาะใบยาสูบของบริษัท ยาสูบอังกฤษ - อเมริกัน (ไทย) จำกัด เข้ามาสมทบกับโรงงานยาสูบ และใช้ชื่อว่า "โรงงานยาสูบ กรมสรรพสามิต"
กิจการดำเนินมาจนกระทั่งในช่วงสงครามมหาเอเชียบูรพา เกิดการกักตุนบุหรี่ และเหตุการณ์ทหารญี่ปุ่นเข้ายึดโรงงานผลิตบุหรี่ย่านถนนเจริญกรุง ในช่วงปลายปี พ.ศ. 2484 ทำให้กิจการของโรงงานยาสูบต้องหยุดดำเนินการในชั่วระยะหนึ่ง
ในปี พ.ศ. 2485 ได้มีประกาศพระราชกฤษฎีกาจัดวางระเบียบราชการกรมโรงงานอุตสาหกรรมในกระทรวงอุตสาหกรรม พ.ศ. 2485 เมื่อวันที่ 2 มิถุนายน พ.ศ. 2485 ให้โอนกิจการโรงงานยาสูบ กรมสรรพสามิต กระทรวงการคลัง ไปสังกัดกรมโรงงานอุตสาหกรรม กระทรวงอุตสาหกรรม จนในปี พ.ศ. 2486 จึงโอนมาสังกัดกรมสรรพสามิตเช่นเดิม และได้มีประกาศพระราชบัญญัติยาสูบ พ.ศ. 2485 ให้การประกอบกิจการอุตสาหกรรมซิกาแรต เป็นอุตสาหกรรมผูกขาดของรัฐ แต่ในขณะเดียวกันโรงงานก็ประสบปัญหาขาดแคลนวัตถุดิบเป็นอย่างมาก จนถึงในปี พ.ศ. 2488 จึงต้องปิดโรงงานที่สะพานเหลืองและที่ถนนวิทยุ
ในปี พ.ศ. 2491 จึงได้เปิดดำเนินการโรงงานที่สะพานเหลืองอีกครั้งหนึ่ง และได้ดำเนินกิจการก้าวหน้าเป็นลำดับ จนกระทั่งในปี พ.ศ. 2497 จึงได้โอนจากสังกัดกรมสรรพสามิต มาสังกัดกระทรวงการคลังโดยตรง
ในปี พ.ศ. 2560 ได้มีประกาศโรงงานยาสูบ กระทรวงการคลัง เรื่อง โครงสร้างและการจัดส่วนงานในการบริหารงาน และสถานที่ติดต่อเพื่อขอรับข้อมูลข่าวสารของโรงงานยาสูบ กระทรวงการคลังโรงงานยาสูบ กระทรวงการคลัง เป็นรัฐวิสาหกิจในสังกัดกระทรวงการคลัง มีผู้อำนวยการยาสูบเป็นผู้บริหารสูงสุด โดยให้มีคณะกรรมการอำนวยการโรงงานยาสูบ กระทรวงการคลัง จำมีจำนวนอย่างน้อยห้าคนแต่ไม่เกินสิบห้าคน สำหรับประธานกรรมการ ให้รัฐมนตรีแต่งตั้ง รัฐมนตรีว่าการกระทรวงการคลัง เป็นผู้แต่งตั้งผู้อำนวยการยาสูบเป็นหัวหน้าบริหารงานโรงงานยาสูบ และให้มีรองผู้อำนวยการยาสูบ อีก 5 คน
ในการประชุมคณะรัฐมนตรีเมื่อวันอังคารที่ 13 ธันวาคม พ.ศ. 2559 คณะรัฐมนตรีได้มีมติเห็นชอบร่างพระราชบัญญัติการยาสูบแห่งประเทศไทย พ.ศ. ... ซึ่งมีสาระสำคัญคือให้ยกฐานะโรงงานยาสูบ กระทรวงการคลังขึ้นเป็นการยาสูบแห่งประเทศไทยหรือ ยสท. มีฐานะเป็นนิติบุคคล
กระทั่งในการประชุมสภานิติบัญญัติแห่งชาติ ครั้งที่ 70/2560 วันศุกร์ที่ 8 ธันวาคม พ.ศ. 2560 ที่ประชุมได้มีมติรับหลักการร่างพระราชบัญญัติการยาสูบแห่งประเทศไทย พ.ศ. ... ไว้พิจารณาด้วยคะแนนเห็นด้วย 142 เสียง ไม่เห็นด้วย ไม่มี งดออกเสียง 5 เสียง ไม่ลงคะแนน ไม่มี
ต่อมาในการประชุมสภานิติบัญญัติแห่งชาติทำหน้าที่รัฐสภาครั้งที่ 11/2561 วันพฤหัสบดีที่ 22 กุมภาพันธ์ พ.ศ. 2561 ได้พิจารณาร่างพระราชบัญญัติการยาสูบแห่งประเทศไทย พ.ศ. ... ในวาระที่ 2 และ 3 ผลปรากฏว่าสมาชิกให้ความเห็นชอบประกาศใช้เป็นกฎหมายด้วยคะแนนเห็นด้วย 192 เสียง ไม่เห็นด้วย ไม่มี งดออกเสียง 4 เสียงพร้อมกับส่งร่างพระราชบัญญัติฉบับนี้กลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้า ฯ เพื่อให้ทรงลงพระปรมาภิไธย
ยุคการยาสูบแห่งประเทศไทย.
เมื่อวันที่ 13 พฤษภาคม พ.ศ. 2561 เว็บไซต์ราชกิจจานุเบกษาได้เผยแพร่ "พระราชบัญญัติการยาสูบแห่งประเทศไทย พ.ศ. 2561" มีผลใช้บังคับในวันที่ 14 พฤษภาคม พ.ศ. 2561 ระบุเหตุผลในการประกาศใช้ว่า "โดยที่โรงงานยาสูบ กระทรวงการคลังเป็นรัฐวิสาหกิจประเภทหน่วยงานธุรกิจที่รัฐบาลเป็นเจ้าของ แต่ไม่เป็นนิติบุคคล ทำให้มีข้อจำกัดบางประการในการดำเนินกิจการ ประกอบกับการผลิตบุหรี่ซิกาแรตเป็นกิจการผูกขาดของรัฐ สมควรดำเนินการโดยนิติบุคคล ซึ่งจัดตั้งขึ้นโดยกฎหมายเฉพาะ และกำหนดให้มีคณะกรรมการการยาสูบแห่งประเทศไทยซึ่งแต่งตั้งจากผู้มีความรู้ความเชี่ยวชาญในสาขาต่าง ๆ เพื่อทำหน้าที่และมีอำนาจวางนโยบายและควบคุมดูแลกิจการอันจะส่งเสริมการพัฒนาศักยภาพในเชิงอุตสาหกรรมและขจัดอุปสรรคในการดำเนินธุรกิจ รวมทั้งส่งเสริมด้านการวิจัยและพัฒนา การปรับปรุงและควบคุมมาตรฐานการผลิต โดยคำนึงถึงความรับผิดชอบต่อสังคมจึงจำเป็นต้องตรากฎหมายนี้"
เจนนิเฟอร์ แนปป์
เจนนิเฟอร์ ลินน์ แนปป์ ( เกิด 12 เมษายน ค.ศ. 1974) เป็นนักดนตรีแนวโฟล์กร็อกและอดีตแนวคริสเตียนร่วมสมัย ชาวอเมริกันออสเตรเลีย เธอเป็นที่รู้จักจากซิงเกิลแรก "อันดูมี" จากอัลบั้มแรก "แคนซัส" (1998) และเพลง "อะลิตเทิลมอร์" จากอัลบั้ม "เลย์อิตดาวน์" (2000) ที่เข้าชิงรางวัลแกรมมี และอัลบั้ม "เดอะเวย์ไอแอม" ก็ได้เข้าชิงรางวัลแกรมมีเช่นกัน โดยรวมแล้ว อัลบั้มสามอัลบั้มขายได้ราว 1 ล้านชุด หลังจากพักงาน 7 ปี แนปป์ประกาศในเดือนกันยายน ค.ศ. 2009 ว่าเธอจะกลับมาทำงานเพลงอีก ในวันที่ 11 พฤษภาคม ค.ศ. 2010 เธอออกอัลบั้ม"เลตทิงโก"ด้วยซิงเกิล "ไดฟ์อิน" อัลบั้มเปิดตัวที่อันดับที่ 73 บนชาร์ตบิลบอร์ด 200 อัลบั้มบันทึกความจำชื่อ "เฟซิงเดอะมิวสิก" และ"เซตมีฟรี" ออกมาในเดือนตุลาคม ค.ศ. 2014
เกาะรังกรา
สะพานรังกรา
บริดจ์ออฟโนรีเทิร์น
วอลเลย์บอลหญิงวีทีวีอินเตอร์เนชั่นแนล คัพ
วอลเลย์บอลหญิงวีทีวีอินเตอร์เนชั่นแนลคัพ
ฮอง นี
ฟุตบอลโลก 2018 รอบคัดเลือก โซนเอเชีย - รอบที่ 2 กลุ่ม เอ
ซูเปร์โกปาเดเอสปัญญา 2015
คิม แซ-ร็อน
วัดศรีจันทาราม
วัดศรีจันทาราม หรือ วัดบางปูเก่า ตั้งอยู่เลขที่ 122 บ้านบางปู ถนนสุขุมวิท ก.ม. 50 หมู่ที่ 4 ตำบลบางปู อำเภอเมืองสมุทรปราการ จังหวัดสมุทรปราการ 10280
วัดศรีจันทารามมีที่ดินตั้งวัดเนื้อที่ 18 ไร่ 97 ตารางวา โฉนดเลขที่ 64346 อาณาเขต
ทิศเหนือยาว 4 เส้น 10 วา ติดต่อกับที่ดินเอกชน
ทิศใต้ยาว 4 เส้น 10 วา ติดต่อกับที่ดินเอกชน
ทิศตะวันออกยาว 4 เส้น 19 วา ติดต่อกับที่ดินเอกชน
ทิศตะวันตกยาว 4 เส้น 10 วา ติดต่อกับถนนสุขุมวิท
พื้นที่ตั้งวัด เป็นที่ราบลุ่มได้ทำถนนรอบบริเวณวัดทั้ง 4 ด้าน มีถนนสุขุมวิทเป็นทางคมนาคม
วัดศรีจันทาราม เดิมชื่อวัดใหม่คลองลึก โดยมีนายออด สีนวม และนายขวัญ จันตะเคียน เป็นผู้ถวายที่ดินและดำเนินการสร้างวัด ได้เริ่มดำเนินการก่อสร้างมาตั้งแต่ พ.ศ. 2496 มีพระไสวมาควบคุมดูแล ต่อมา พระเปล่ง ก็ได้มาควบคุมดูแลสืบต่อมาครั้นพระเปล่งถึงมรณภาพแล้ว ได้มีพระอธิการสงวน โกสโล มาเป็นเจ้าอาวาสได้มาควบคุมและได้ปรับปรุงก่อสร้างเสนาสนะใหม่ทั้งหมด เกี่ยวกับนามวัดได้ใช้คำนำหน้าของนามสกุลของผู้สร้างวัดทั้งสองคนประกอบกันต่อด้วยคำว่า " อาราม " เพื่อให้สละสลวยและไพเราะยิ่งขึ้น วัดศรีจันทารามได้รับพระราชทานวิสุงคามสีมา เมื่อวันที่ 30 ธันวาคม พ.ศ. 2524 เขตวิสุงคามสีมา กว้าง 30 เมตร ยาว 50 เมตร ในด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2520 จนถึงขณะนี้มีนักธรรมที่เป็นพระภิกษุ 158 รูป สามเณร 13 รูป
ภายในวัดมีอาคาร
การแบ่งเขตภูมิอากาศแบบเคิพเพิน
การแบ่งเขตภูมิอากาศแบบเคิพเพิน  เป็นหนึ่งในระบบการแบ่งเขตภูมิอากาศที่ใช้กันกว้างขวางที่สุด วลาดีเมียร์ เคิพเพิน เป็นผู้เผยแพร่ระบบการแบ่งเขตภูมิอากาศนี้เป็นคนแรกใน พ.ศ. 2427 และการแก้ไขเล็กน้อยโดยเคิพเพินเองตามมาใน พ.ศ. 2461 และ พ.ศ. 2479 ภายหลังนักกาลวิทยาชาวเยอรมันนามว่า รูด็อล์ฟ ไกเกอร์ ร่วมมือกับเคิพเพินเปลี่ยนแปลงระบบการแบ่งเขตภูมิอากาศนี้ บางครั้งจึงอาจเรียกระบบนี้ว่า การแบ่งเขตภูมิอากาศแบบเคิพเพินและไกเกอร์
การแบ่งเขตภูมิอากาศ.
การแบ่งเขตภูมิอากาศแบบเคิพเพินนั้นแบ่งเขตภูมิอากาศเป็นกลุ่มใหญ่ ๆ 6 กลุ่ม (อันประกอบด้วยกลุ่ม A, B, C, D,E และH) แต่ละกลุ่มใหญ่จะมีประเภทของเขตภูมิอากาศแบบต่าง ๆ อยู่ โดยแต่ละประเภทจะเขียนแทนด้วยสัญลักษณ์อักษรภาษาอังกฤษตั้งแต่ 2 ถึง 4 ตัวอักษร
กลุ่ม A (ภูมิอากาศแบบร้อนชื้น).
ภูมิอากาศแบบร้อนชื้นมีลักษณะพิเศษคืออุญหภูมิที่ค่อนข้างสูงบริเวณระดับน้ำทะเล ตลอดเวลา 12 เดือนใน 1 ปี จะมีอุณหภูมิเฉลี่ยประมาณ 18 องศาเซลเซียส (64 องศาฟาเรนไฮต์) หรือสูงกว่านี้ ภูมิอากาศแบบร้อนชื้นสามารถแบ่งได้เป็นเขตภูมิอากาศย่อย ๆ ดังนี้
กลุ่ม B (ภูมิอากาศแบบแห้งแล้ง).
ภูมิอากาศแบบแห้งแล้งเป็นบริเวณที่มีการระเหยของน้ำสูง ไม่มีปริมาณฝนเหลือพอที่จะเป็นแหล่งต้นน้ำลำธาร ปรากฏทั้งในเขตร้อนและเขตอบอุ่น แบ่งเป็นภูมิอากาศย่อยดังนี้
ภูมิอากาศแบบป่าดิบชื้น
ภูมิอากาศแบบป่าดิบชื้น  หรือเรียกอีกอย่างหนึ่งว่าภูมิอากาศแบบเส้นศูนย์สูตร เป็นภูมิอากาศแบบร้อนชื้นมักพบบริเวณแถบเส้นศูนย์สูตร ประเทศที่มีภูมิอากาศแบบนี้มักจะมีป่าดิบชื้น ในระบบการแบ่งเขตภูมิอากาศแบบเคิพเพิน เขตภูมิอากาศนี้แทนด้วยอักษร Af
ป่าดิบชื้นในเขตร้อนมีภูมิอากาศแบบร้อนชื้น ซึ่งไม่มีฤดูแล้ง ทุก ๆ เดือนมีปริมาณหยาดน้ำฟ้าอย่างต่ำ 60 มิลลิเมตร ป่าดิบชื้นไม่มีฤดูร้อนหรือฤดูหนาว โดยปรกติจะมีอุณหภูมิสูงตลอดทั้งปี รวมถึงมีฝนตกหนักตลอดทั้งปีด้วย ในบริเวณแถบเส้นศูนย์สูตร อุณหภูมิเฉลี่ยในแต่ละวันอาจแทบไม่แตกต่างกัน โดยความแตกต่างระหว่างอุณหภูมิช่วงกลางวันและช่วงกลางคืนอาจมีความแตกต่างมากกว่าการเปลี่ยนแปลงอุณหภูมิในแต่ละวัน
ตัวอย่างเมืองที่มีภูมิอากาศแบบป่าดิบชื้น.
ทวีปแอฟริกา
ทวีปเอเชีย
เจาะเทาะ
ฤดูพายุไต้ฝุ่นแปซิฟิก พ.ศ. 2513
ฤดูพายุไต้ฝุ่นแปซิฟิก พ.ศ. 2513 (ค.ศ. 1970) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนมิถุนายนและธันวาคม วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก
ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2513
ในฤดูกาลนี้มีพายุดีเปรสชันเขตร้อนก่อตัวขึ้นในแอ่งแปซิฟิกตะวันตกจำนวน 27 ลูก ในจำนวนนี้มี 24 ลูกทวีกำลังเป็นพายุโซนร้อน และในจำนวนนี้ 12 ลูกทวีกำลังเป็นพายุใต้ฝุ่น และในจำนวนนี้ 7 ลูกมีความรุนแรงเป็นถึงพายุซูเปอร์ไต้ฝุ่น
รายชื่อพายุในปี พ.ศ. 2513.
จักรพรรดิฮั่นอู่ตี้
โรงเรียนรัฐราษฎร์อุปถัมภ์
โรงเรียนรัฐราษฎร์อุปถัมภ์ (อังกฤษ: Ratrardupatham School) (อักษรย่อ: ร.ร.อ., R.R.U.) โรงเรียนรัฐราษฎร์อุปถัมภ์ ตั้งอยู่เลขที่ 196 หมู่ 7 หน้าวัดห้วยชินสีห์ ตำบลอ่างทอง อำเภอเมืองราชบุรี จังหวัดราชบุรี เปิดสอนระดับชั้นมัธยมศึกษาปีที่ 1 - 6 เปิดดำเนินการเมื่อวันที่ 9 มิถุนายน 2519
แต่เดิมนักเรียนที่จบชั้นประถมศึกษาในตำบลอ่างทองมีจำนวนมาก ประสบความลำบากในการที่จะเรียนต่อในระดับชั้นมัธยมศึกษา ต้องเดินทางไปเรียนต่อในตัวจังหวัด หรือเรียนที่อำเภอปากท่อ ซึ่งต้องเดินทางกว่า 10 กิโลเมตร กรรมการศึกษาและประชาชน ในตำบลอ่างทองเห็นความจำเป็นที่จะจัดตั้งโรงเรียนมัธยมศึกษาสายสามัญขึ้นที่ตำบลอ่างทอง ประกอบกับในปีการศึกษา 2519 หน่วยงานที่ตั้งขึ้นใหม่ในตำบลนี้คือ หน่วยงานชลประทาน โครงการราชบุรีฝั่งขวา มีครอบครัวคนงาน 500 ครอบครัว มีความจำเป็นต้องส่งบุตรหลาน ให้เข้ารับการศึกษาและหน่วย คส. 6 สพ.ทบ. ก็มีครอบครัวข้าราชการทหารที่ต้องส่งบุตรหลานเข้าเรียนในจังหวัดหน่วยงานต้องจัดรถรับ - ส่งเป็นประจำ ทำให้สิ้นเปลืองงบประมาณปีละมาก ๆ ด้วยความจำเป็นดังกล่าว จึงได้มีการดำเนินการจัดตั้งโรงเรียนรัฐราษฎร์อุปถัมภ์ขึ้น
คณะกรรมการศึกษาและประชาชน ได้มีศรัทธาจัดหาซื้อที่ดินมอบให้แก่ทางราชการเพื่อสร้างโรงเรียนเป็นเนื้อที่ 22 ไร่ 28 ตารางวา ซื้อเพิ่มให้อีก 2 ครั้ง ปัจจุบันโรงเรียนมีเนื้อที่ 30 ไร่ 3 งาน 18 ตารางวา
โรงเรียนเปิดดำเนินการเมื่อวันที่ 9 มิถุนายน 2519 โดยจังหวัดอนุมัติให้ใช้อาคารเรียนของโรงเรียนเมืองราชบุรี ปัจจุบันคือโรงเรียนอนุบาลเมืองราชบุรี และอาคารกองอำนวยการค่ายลูกเสือสมบูรณ์กุลเป็นการชั่วคราว โดยมีพันโทณรงค์ หิริกุล หัวหน้า คส.6 สพ.ทบ. นายพัฒน์ สุขเจริญ กำนันตำบลอ่างทอง ทหารจาก คส.6 และประชาชนช่วยกันซ่อมแซมอาคาร เพื่อใช้เป็นห้องเรียน โดยมี นายสุรินทร์ สุภาพสวัสดิ์ ผู้ช่วยอาจารย์ใหญ่ โรงเรียนสายธรรมจันทร์ อำเภอดำเนินสะดวก จังหวัดราชบุรี เป็นครูใหญ่คนแรกของโรงเรียนรัฐราษฎร์อุปถัมภ์ ในปีแรกมีนักเรียน 25 คน ครู 3 คน
ดมีตรี อีวานอฟสกี
ดมีตรี อีโอซีโฟวิช อีวานอฟสกี (; 28 ตุลาคม ค.ศ. 1864 – 20 มิถุนายน ค.ศ. 1920) เป็นนักพฤกษศาสตร์ชาวรัสเซีย เป็นผู้ค้นพบไวรัสเป็นคนแรกในปี ค.ศ. 1892 และเป็นหนึ่งในผู้ก่อตั้งวิชาวิทยาไวรัส (virology)
อีวานอฟสกีเรียนที่มหาวิทยาลัยเซนต์ปีเตอส์เบิร์ก ก่อนจะถูกส่งไปที่ยูเครนและเบสซาราเบียเพื่อสืบหาโรคที่เกิดกับต้นยาสูบ ปี ค.ศ. 1890 เขาย้ายไปที่ไครเมีย และพบว่าโรคที่เกิดกับต้นยาสูบนั้นมีที่มาจาก "บางสิ่งที่เล็กมาก ซึ่งไม่ใช่แบคทีเรีย" เขาตีพิมพ์การค้นพบนี้ลงในบทความ ปี ค.ศ. 1892 และตีพิมพ์วิทยานิพนธ์ ในปี ค.ศ. 1902 หลังจากนั้น อีวานอฟสกีก็ย้ายไปทำงานที่วอร์ซอและรอสตอฟ-นา-โดนู
ปี ค.ศ. 1898 มาร์ตีนึส ไบเยอริงก์ (Martinus Beijerinck) นักจุลชีววิทยาชาวดัตช์ ได้ทำการทดลองคล้ายกับอีวานอฟสกี และค้นพบสิ่งที่เขาเรียกว่า "ไวรัส" ไบเยอริงก์ให้การยอมรับอีวานอฟสกีว่าเป็นผู้ค้นพบไวรัสคนแรก
เจ้าพระยาราชศุภมิตร (อ๊อด ศุภมิตร)
พระตำรวจเอก เจ้าพระยาราชศุภมิตร นามเดิม อ๊อด เป็นขุนนางชาวสยาม ผู้ดำรงตำแหน่งสำคัญ เช่น องคมนตรี ราชองครักษ์พิเศษ สมุหพระตำรวจ ต้นสกุลศุภมิตร
เจ้าพระยาราชศุภมิตร มีนามเดิมว่าอ๊อด เป็นบุตรพระมหาสงคราม (ศุข) กับท่านเป้า ธิดาพระยาศรีอรรคราชนารถภักดี (เมือง บุรานนท์) เกิดเมื่อวันอังคารที่ 8 มกราคม พ.ศ. 2398 ปีเถาะ
ปี พ.ศ. 2411 ได้เข้ารับราชการในรัชสมัยพระบาทสมเด็จพระจุลจอมเกล้าเจ้าอยู่หัว ตำแหน่งมหาดเล็กวิเศษ เวรฤทธิ์ ต่อมาในปี พ.ศ. 2427 ได้รับบรรดาศักดิ์เป็น"หลวงศิลปสารสราวุธ" ถือศักดินา 800ถึงปี พ.ศ. 2428 เลื่อนเป็น"จมื่นวิชิตไชยศักดาวุธ" ถือศักดินา 1000ต่อมาในปี พ.ศ. 2430 ได้รับพระราชทานยศ "พันตรี" ถือศักดินา 1500และในวันที่ 21 พฤศจิกายน พ.ศ. 2435 ได้เลื่อนเป็น"พระราชวัลภานุสิษฐ์" มีตำแหน่งราชการในกรมยุทธนาธิการ ถือศักดินา 1,000 โดยก่อนหน้านั้นในวันที่ 14 พฤศจิกายน พ.ศ. 2435 ได้รับโปรดเกล้าฯ แต่งตั้งให้ดำรงตำแหน่งเป็นราชองครักษ์ประจำการในตำแหน่ง ผู้บังคับการกองทหารมหาดเล็ก
วันที่ 30 มกราคม พ.ศ. 2437 ได้รับแต่งตั้งเป็นองคมนตรีพร้อมทั้งเลื่อนยศและบรรดาศักดิ์เป็น"นายพันโท พระยาราชวัลภานุสิษฐ์" มีตำแหน่งราชการในกรมยุทธนาธิการ ถือศักดินา 1,500 ปฏิบัติหน้าที่ราชองครักษ์ประจำรักษาพระองค์สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร อยู่ตลอดเวลาที่ทรงศึกษาอยู่ที่ประเทศอังกฤษ ในปี พ.ศ. 2443 พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ส่งสัญญาบัตรไปพระราชทาน พระยาราชวัลภานุสิษฐ์ เป็น "นายพันเอก" ต่อมาทรงสำเร็จการศึกษาแล้วเสด็จกลับมาประทับ ณ พระนคร ท่านได้รับพระราชทานเลื่อนยศเป็นลำดับจนถึง"นายพลตรี" เมื่อวันที่ 15 พฤษภาคม พ.ศ. 2446และพ้นจากหน้าที่ราชองครักษ์ประจำการเพราะครบกำหนดเมื่อวันที่ 25 กุมภาพันธ์ พ.ศ. 2446
ในรัชสมัยพระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้ถือน้ำตั้งเป็นองคมนตรีในวันที่ 24 ตุลาคม พ.ศ. 2453 และราชองครักษ์ประจำการตั้งแต่เดือนธันวาคม พ.ศ. 2453 ต่อมาได้รับแต่งตั้งเป็นสมุหพระตำรวจตั้งแต่วันที่ 1 เมษายน พ.ศ. 2456 แทนพระยาอนุชิตชาญไชย (สาย สิงหเสนี) ที่ลาออกด้วยปัญหาสุขภาพ วันที่ 2 ธันวาคม พ.ศ. 2461 ได้เลื่อนยศเป็น"พระตำรวจเอก" และในวันพฤหัสบดีที่ 11 พฤศจิกายน พ.ศ. 2463 ทรงสถาปนาเป็นเจ้าพระยา มีสมญาจารึกในหิรัญบัฏว่า "เจ้าพระยาราชศุภมิตร์ วัลลภานุศิษฏ์สุรเสนี เทพวัชรีศรีมหาสวามิภักดิ์พิเศษ วิเทศจิรวาสีอัคระวราภิบาล สุจริตไพศาลสุนทรพจน์ อดุลยยศราชองครักษ์ อัคระรัตนไตรยสรณธาดา เมตตาชวาธยาศัย อภัยพิริยบรากรมพาหุ" ถือศักดินา 10,000
ถึงต้นรัชสมัยพระบาทสมเด็จพระปกเกล้าเจ้าอยู่หัว เจ้าพระยาราชศุภมิตรได้ขอลาออกจากราชการ แต่ทรงตั้งท่านเป็นผู้กำกับการกรมพระตำรวจหลวงและพระราชทานเบี้ยบำนาญเป็นกรณีพิเศษ
เจ้าพระยาราชศุภมิตร ป่วยด้วยโรคชรา ถึงแก่อสัญกรรมเมื่อวันที่ 20 เมษายน พ.ศ. 2472 ปีมะเส็ง สิริอายุ 74 ปี ได้รับพระราชทานโกศแปดเหลี่ยม ชั้นรอง 2 ชั้น ฉัตรเบญจา 4 คัน ประกอบศพเป็นเกียรติยศ ได้รับพระราชทานเพลิงศพในเดือนพฤษภาคม พ.ศ. 2473 ณ เมรุวัดเบญจมบพิตรดุสิตวนารามราชวรวิหาร
เจ้าพระยาราชศุภมิตร สมรสกับท่านผู้หญิงแปลก ในปี พ.ศ. 2438 มีบุตรได้แก่ นางวิมลา บุรานนท์ ซึ่งสมรสกับนายประจวบ บุรานนท์ มีบุตรสามคน คือ
เจ้าพระยาราชศุภมิตร มีภรรยาอีกหนึ่งคนคือหม่อมกอง และมีบุตรชายคือมหาเสวกตรี พระยาสมบัติบริหาร (เอื้อ ศุภมิตร) ซึ่งส่งไปศึกษาเรื่องป่าไม้ที่ประเทศอินเดีย และรับราชการในกรมป่าไม้ ต่อมาได้เป็นพระยาพระคลังข้างที่ สมรสกับคุณหญิงฟองแก้ว บุตรีหลวงโยธการพิจิตร (หม่องปันโหย่ว) เจ้าของสัมปทานป่าไม้ของเชียงใหม่และกาดต้นลำไย เรือนโบราณในโรงแรมเพชรงาม จ.เชียงใหม่ ร้านอาหารเฮือนโบราณ มีบุตรคือ
ร.ต อานนท์ ศุภมิตร มีบุตรจากการสมรสครั้งก่อนๆ คือ1 นางอรอนงค์ -เรือเอกวินัย มงกุฎทอง
2 นางอังศณา -มร. คาส อดัม
3 นายอดิศร ศุภมิตร
4 นายศศิพงษ์ -นางรดา ศุภมิตร
5. นางอุมาภรณ์ เลสลี
6. นายศิริชัย-นางพนิดา ศุภมิตร
เจ้าพระยาราชศุภมิตร มีบุตรที่เกิดกับนางทรัพย์ 1 คน คือคุณหญิงอิง อนุชิตชาญชัย ภริยาพระตำรวจโท พระยาอนุชิตชาญชัย (พงษ์ สวัสดิ์-ชูโต)
อัชราฟ ฆานี
อัชราฟ ฆานี (, , , เกิดปี 19 พฤษภาคม ค.ศ. 1949) เป็นอดีตประธานาธิบดีของอัฟกานิสถาน เขาเข้ามาเป็นประธานาธิบดีอัฟกานิสถานเมื่อวันที่ 29 กันยายน ค.ศ. 2014 โดยได้รับการเลือกตั้งเป็นประธานาธิบดีเมื่อ 21 กันยายน ค.ศ. 2014 ฆานีดำรงตำแหน่งจนถึงเดือนสิงหาคม ค.ศ. 2021 ก่อนจะลี้ภัยออกนอกประเทศหลังกลุ่มตอลิบานยึดกรุงคาบูลในวันที่ 15 สิงหาคม ค.ศ. 2021
ฤดูพายุไต้ฝุ่นแปซิฟิก พ.ศ. 2543
ฤดูพายุไต้ฝุ่นแปซิฟิก พ.ศ. 2543 เป็นฤดูกาลในอดีตที่เคยมีการก่อตัวของพายุหมุนเขตร้อนในมหาสมุทรแปซิฟิกตะวันตก ฤดูกาลดังกล่าวจะลากยาวตลอด พ.ศ. 2543 โดยพายุหมุนส่วนใหญ่จะก่อตัวขึ้นระหว่างเดือนพฤษภาคมถึงเดือนพฤศจิกายน ฤดูกาลนี้เป็นฤดูกาลแรกที่ริเริ่มการกำหนดชื่อให้กับพายุหมุนเขตร้อนโดยใช้ชื่อสากลจากคณะกรรมการไต้ฝุ่น องค์การอุตุนิยมวิทยาโลก เป็นฤดูกาลที่มีกิจกรรมของพายุหมุนเขตร้อนต่ำกว่าค่าเฉลี่ย โดยมีพายุโซนร้อน 23 ลูก ในจำนวนนั้นพัฒนาเป็นพายุไต้ฝุ่น 13 ลูก และมี 4 ลูกที่พัฒนาต่อจนเป็นพายุไต้ฝุ่นที่มีความรุนแรง พายุหมุนเขตร้อนลูกแรกที่ได้รับการกำหนดชื่อของฤดูกาลชื่อว่า ด็อมเร็ย ก่อตัวขึ้นเมื่อวันที่ 7 พฤษภาคม ส่วนพายุที่ได้รับชื่อเป็นลูกสุดท้ายคือ ซูลิก สลายตัวในวันที่ 4 มกราคมของปีถัดไป
ข้อมูลของพายุหมุนเขตร้อนต่อไปนี้ มีความแตกต่างกันในเรื่องของเกณฑ์วัดความเร็วลม โดยกรมอุตุนิยมวิทยาญี่ปุ่นใช้ความเร็วลมที่วัดได้ใน 10 นาที ส่วนศูนย์เตือนไต้ฝุ่นร่วมของสหรัฐใช้ความเร็วลมที่วัดได้ใน 1 นาที ด้วยเหตุนี้จึงทำให้ความเร็วลมสูงสุดที่วัดได้โดยศูนย์เตือนไต้ฝุ่นร่วม จะมีความเร็วมากกว่าที่กรมอุตุนิยมวิทยาญี่ปุ่นวัดได้
พายุไต้ฝุ่นด็อมเร็ย.
พายุหมุนเขตร้อนลูกแรกของฤดูกาลก่อตัวขึ้นเป็นหย่อมความกดอากาศต่ำใกล้ปาเลาในวันที่ 3 พฤษภาคม โดยแต่เดิมศูนย์เตือนไต้ฝุ่นร่วม ระบุว่าระบบมีโอกาสในการพัฒนาต่ำ อย่างไรก็ตาม อีกไม่กี่ชั่วโมงต่อมาระบบมีการจัดระเบียบขึ้นอย่างรวดเร็ว วันรุ่งขึ้นกรมอุตุนิยมวิทยาญี่ปุ่น จัดให้ระบบเป็นพายุดีเปรสชันเขตร้อน กระนั้น JTWC ก็ยังไม่ออกคำเตือนแรกของพายุ กระทั่งวันที่ 5 พฤษภาคม จึงได้มีการออกคำเตือนฉบับแรกขึ้น ตัวพายุเคลื่อนตัวเลี้ยวไปทางทิศตะวันตกเฉียงเหนือและได้ทวีกำลังแรงขึ้นเป็นพายุโซนร้อนในวันที่ 6 พฤษภาคม จากนั้นจึงได้รับชื่อ "อาเชียง" ("Asiang") จาก PAGASA และในวันที่ 7 พฤษภาคมจึงได้รับชื่อ "ด็อมเร็ย" ("Damrey") จาก JMA ตามลำดับ ในเวลานั้น สันกึ่งเขตร้อนที่อ่อนกำลังลงมีทิศทางเคลื่อนไปทางเหนือ ทำให้พายุด็อมเร็ยเคลื่อนตัวไปทางทิศตะวันออกเฉียงเหนือ วันที่ 8 พฤษภาคม พายุด็อมเร็ยทวีกำลังแรงขึ้นเป็นพายุไต้ฝุ่น จากนั้นไม่นานภาพถ่ายดาวเทียมได้แสดงให้เห็นตาของพายุบริเวณศูนย์กลาง ในช่วงระยะเวลา 24 ชั่วโมง พายุด็อมเร็ยมีการทวีกำลังแรงขึ้นอย่างมีเสถียรภาพ โดยบรรลุความเร็วลมถึง 215 กิโลเมตรต่อชั่วโมงในวันที่ 9 พฤษภาคม การที่ระบบมีความสมมาตรอย่างมากและมีขนาดเล็ก ทำให้ตัวพายุสามารถมีความรุนแรงสูงสุดได้ที่ความเร็วลม 290 กิโลเมตรต่อชั่วโมง และมีความกระโชกสูงถึง 350 กิโลเมตรต่อชั่วโมงในช่วงปลายของวันที่ 9 พฤษภาคม เนื่องด้วยโครงสร้างที่กระทัดรัดของตัวพายุ การเผชิญกับลมเฉือนแนวตั้งที่มีกำลังจากความกดอากาศสูงที่อยู่ใกล้เคียงเพียงยี่สิบสี่ชั่วโมง ก็ทำให้พายุด็อมเร็ยอ่อนกำลังลงเป็นพายุโซนร้อนได้ การพาความร้อนที่ลดลงอย่างต่อเนื่องโดยรอบ LLCC และระบบพายุยังได้รับโมเมนตัมไปทางด้านหน้าภายใต้สภาพแวดล้อมที่เลวร้าย ในวันที่ 12 พฤษภาคม พายุด็อมเร็ยได้กลายเป็นพายุหมุนนอกเขตร้อนอย่างเต็มรูปแบบ และในที่สุดก็สลายตัวลงในวันที่ 16 พฤษภาคม
ด็อมเร็ยเป็นพายุไต้ฝุ่นที่มีความรุนแรงที่สุดในเดือนพฤษภาคม นับแต่พายุไต้ฝุ่นฟิลลิสในฤดูกาล พ.ศ. 2501 แต่ฟิลลิสมีความเร็วลมสูงกว่าที่ 295 กิโลเมตรต่อชั่วโมง และพายุด็อมเร็ยไม่ส่งผลกระทบอย่างมีนัยสำคัญต่อแผ่นดินและชีวิต
พายุโซนร้อนหลงหวาง.
วันที่ 15 พฤษภาคม ร่องมรสุมมีความเกี่ยวข้องกับหย่อมความกดอากาศต่ำที่ก่อตัวขึ้นทางตะวันตกเฉียงเหนือของฟิลิปปินส์ วันที่ 17 พฤษภาคม หย่อมความกดอากาศต่ำได้เริ่มเคลื่อนผ่านตอนเหนือของประเทศฟิลิปปินส์ และได้ทวีกำลังแรงขึ้นอย่างรวดเร็วเป็นพายุโซนร้อน ก่อนจะสลายตัวลงอย่างรวดเร็วด้วยเช่นกัน เนื่องจากลมเฉือนแนวตั้งในวันที่ 20 พฤษภาคม โดยเศษที่หลงเหลือถูกดูดกลืนไปโดยหย่อมความกดอากาศต่ำนอกเขตร้อนในวันที่ 22 พฤษภาคม
กรมอุตุนิยมวิทยาญี่ปุ่น (JMA) จะเป็นหน่วยงานที่กำหนดชื่อให้กับพายุหมุนเขตร้อน เมื่อระบบได้รับการประมาณว่า มีความเร็วลมเฉลี่ยภายใน 10 นาที ที่ โดย JMA จะคัดเลือกชื่อจากรายการ 140 ชื่อ ซึ่งได้รับการปรับปรุงโดย 14 ประเทศสมาชิกและดินแดนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/WMO คณะกรรมการไต้ฝุ่น โดยรายชื่อด้านล่างจะเป็นรายชื่อ พร้อมเลขรหัสพายุ ชื่อที่ใช้เป็นชื่อแรกของฤดูกาล 2543 คือ ด็อมเร็ย จากชุดที่ 1 และชื่อที่ใช้เป็นชื่อสุดท้ายคือ ซูลิก จากชุดที่ 1 รวมมีชื่อจากชุดรายชื่อถูกใช้ 23 ชื่อ
สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) จะใช้ชื่อของตัวเองหากมีพายุใดก่อตัวหรือเคลื่อนผ่านพื้นที่รับผิดชอบของตน โดยชื่อที่ใช้ถูกนำมาจากรายชื่อ ซึ่งเป็นรายชื่อเดียวกับที่ถูกใช้ไปในฤดูกาล ค.ศ. 1996 (พ.ศ. 2539) นี่เป็นฤดูกาลสุดท้ายที่ PAGASA ใช้รูปแบบการตั้งชื่อของตัวเองแบบเรียงตามตัวอักษรฟิลิปิโน (A, B, K, D เป็นต้น) และเป็นชื่อผู้หญิงในภาษาฟิลิปิโน ซึ่งลงท้ายด้วยอักษร "ng" โดยตั้งแต่ปี ค.ศ. 2001 (พ.ศ. 2544) เป็นต้นไป PAGASA จะริเริ่มการตั้งชื่อของต้นเองเรียงตามอักษรภาษาอังกฤษแทน ส่วนรายชื่อด้านล้างนี้ ชื่อที่ไม่ถูกใช้จะทำเป็น
ตารางนี้รวมเอาทั้งหมดของระบบพายุที่ก่อตัวภายใน หรือ เคลื่อนตัวเข้ามาในมหาสมุทรแปซิฟิกเหนือ ทางฝั่งตะวันตกของเส้นแบ่งวันสากล ภายในปี พ.ศ. 2543 ตารางนี้ยังมีภาพรวมของความรุนแรงของระบบ ระยะเวลา บริเวณที่มีผลกระทบกับแผ่นดิน และจำนวนความเสียหายหรือจำนวนผู้เสียชีวิตใด ๆ ที่เกี่ยวข้องกับระบบพายุ ส่วนตัวเลขมูลค่าความเสียหายถูกปรับเป็นค่าเงินดอลลาร์สหรัฐ ค.ศ. 2016 (พ.ศ. 2559)
บูชาร์ นิชานี